—

Stalni posebni primer CH-TSI LOC&PAS-028: svetli profil, vrata (referenčni člen TSI: LOC&PAS 4.2.3.1) Vstopna vrata, ki izpolnjujejo pogoje objave UIC 560 (poglavja 1.1.4 do 1.1.4.3), so dovoljena. Na splošno velja naslednje: Združljivost profilov OCF z mednarodnimi profili standarda EN 15273-1:2013: — profil G1: dovoljeno brez omejitev; — profil GA: dovoljeno z omejitvami v okviru profila OCF O1. Za izračun kinematičnega profila tirnih vozil (zgornji del) za vse višine h je treba uporabiti formule, povezane s profilom G1. V Švici uporaba posebnih lastnosti iz standarda EN 15273-2 (Priloga B, B.3.3.1, B.3.4.1, B.3.5.1 in B.3.6.1) ni dovoljena za višine h > 3,250 m. Profil OCF O1 sprejme standardne obremenitve za profil GA, opredeljene z objavo UIC 506 (Priloga B, člen B.1.1); — profil GB: dovoljeno z omejitvami v okviru profila OCF O2. Za izračun kinematičnega profila tirnih vozil (zgornji del) za vse višine h je treba uporabiti formule, povezane s profilom G1. V Švici uporaba posebnih lastnosti iz standarda EN 15273-2 (Priloga B, B.3.3.1, B.3.4.1, B.3.5.1 in B.3.6.1) ni dovoljena za višine h > 3,250 m. Profil OCF O2 sprejme standardne obremenitve za profil GB, opredeljene z objavo UIC 506 (Priloga B, člen B.1.1); — profil GC: dovoljeno brez omejitev v okviru profila OCF O4. Profil infrastrukture (zgornji del) za vse vrste profilov (npr. OCF O1, OCF O2, OCF O4) se izračuna v skladu s standardom EN 15273-1:2013 (Priloga C, C.2.1, tabela C1 oziroma Priloga C, C.2.3, tabela C4) ob upoštevanju referenčnih kinematičnih profilov in povezanih pravil za izračun. V Švici ni dovoljena uporaba formul iz standarda EN 15273-3:2013 (Priloga C, tabeli C.2 in C.3) (za višine h > 3,250 m). V Švici se uporabljajo naslednji nacionalni predpisi iz člena 6 Sklepa št. 2/2019 Skupnega odbora: — CH-TSI LOC&PAS-001 (različica 1.0 iz junija 2015): širina glave tokovnega odjemnika; — CH-TSI LOC&PAS-002 (različica 2.0 iz junija 2021): ozke kretnice / potrdila za vožnjo po kretnicah; — CH-TSI LOC&PAS-003 (različica 2.0 iz junija 2021): majhni krožni loki, polmer < 250 m; — CH-TSI LOC&PAS-006 (različica 2.0 iz junija 2021): homologacija tirnih vozil z nagibnim sistemom serije N; — CH-TSI LOC&PAS-007 (različica 2.0 iz junija 2021): naprava za mazanje sledilnega venca; — CH-TSI LOC&PAS-009 (različica 1.0 iz junija 2015): emisije izpušnih plinov iz vozil z zgorevalnim motorjem (predpis je potencialno nezdružljiv z Uredbo (EU) št. 2016/1628 in ga je treba ponovno proučiti pred 31. decembrom 2021); — CH-TSI LOC&PAS-011 (različica 2.0 iz junija 2021): omejitev vlečne sile; — CH-TSI LOC&PAS-012 (različica 1.0 iz julija 2016): vstop; — CH-TSI LOC&PAS-013 (različica 1.0 iz julija 2016): interakcija med tokovnim odjemnikom in voznimi vodi; — CH-TSI LOC&PAS-014a (različica 2.0 iz junija 2021): značilnosti tirnih vozil, potrebne za zagotovitev združljivosti s sistemi za zaznavanje vlakov na podlagi tirnih tokokrogov; — CH-TSI LOC&PAS-014b (različica 2.0 iz junija 2021): značilnosti tirnih vozil, potrebne za zagotovitev združljivosti s sistemi za ugotavljanje lokacije vlakov na podlagi osnih števcev; — CH-TSI LOC&PAS-019 (različica 2.0 iz junija 2019): signal „non leading input“ za vozilo na čelu vlaka (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-020 (različica 2.0 iz junija 2019): signal „sleeping input“ v primeru motorne garniture (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-022 (različica 2.1 iz junija 2021): ponastavitev zasilne zavore; — CH-TSI LOC&PAS-025 (različica 2.0 iz junija 2019): zavarovanje naprave za odklop opreme ETCS na vlaku (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-026 (različica 2.0 iz junija 2019): prepoved uporabe SIGNUM/ZUB na vozilih, opremljenih z ERTMS/ETCS Baseline 3; — CH-TSI LOC&PAS-027 (različica 2.0 iz junija 2019): ročno daljinsko upravljanje med premiki (način obratovanja „shunting“) (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-030 (različica 2.0 iz junija 2021): uporaba zavornih sistemov, ki ne delujejo na podlagi trenja; — CH-TSI LOC&PAS-031 (različica 2.1 iz novembra 2020): varna prekinitev vleke (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-035 (različica 2.1 iz novembra 2020): zadostna moč zaviranja v sili (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-036 (različica 2.0 iz junija 2019): vozila, opremljena z nadzorno ploščo za obe smeri vožnje (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021); — CH-TSI LOC&PAS-037: (različica 1.0 iz junija 2019): delovna zavora ETCS (predpis je potencialno nezdružljiv z Uredbo (EU) št. 1302/2014 in ga je treba ponovno proučiti pred 31. decembrom 2021).